**Ministru kabineta noteikumu projekta “Grozījumi Ministru kabineta 2018. gada 18. decembra noteikumos “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2018. gada 18. decembra noteikumos “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis”” (turpmāk – noteikumu projekts) mērķis ir noteikt pakalpojuma maksu jauniem valsts SIA “Autotransporta direkcija” (turpmāk – Autotransporta direkcija) pakalpojumiem, kuru pamatā ir funkcijas, kas noteiktas Autopārvadājumu likumā un 2019. gada 4. jūlijā Valsts sekretāru sanāksmē izsludinātajā Ministru kabineta noteikumu projektā “Pasažieru komercpārvadājumu ar taksometru un vieglo automobili tīmekļvietņu vai mobilo lietotņu pakalpojuma sniedzēju reģistrācijas noteikumi” (VSS-642) (turpmāk – Reģistrācijas noteikumi), proti, Autotransporta direkcijas funkciju paplašināšanās attiecībā uz tīmekļvietņu un mobilo lietotņu pakalpojumu sniedzēju (turpmāk – pakalpojumu sniedzējs) reģistrāciju un to darbības uzraudzību.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Autopārvadājumu likuma 5.1 panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Autopārvadājumu likuma 5.1 panta otrā daļa nosaka to, ka Autotransporta direkcija, pildot tai deleģētos valsts pārvaldes uzdevumus, sniedz maksas pakalpojumus, kuru cenrāža apstiprināšanu, izdodot noteikumus, veic Ministru kabinets, proti, Autotransporta direkcija sniedz maksas pakalpojumus saskaņā ar Ministru kabineta 2018. gada 18. decembra noteikumiem Nr. 848 “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis”.Autopārvadājumu likums nosaka prasības un nosacījumus tīmekļvietnes vai mobilās lietotnes pakalpojumu sniedzējam (turpmāk – pakalpojumu sniedzējs) un šādu pakalpojumu sniegšanai autopārvadājumu ar taksometru un vieglo automobili jomā. Autopārvadājumu likuma 35.2 panta pirmā daļa nosaka prasību pakalpojuma sniedzējam reģistrēties Autotransporta direkcijas uzturētajā Autopārvadātāju informatīvajā datu bāzē. Reģistrācijas noteikumi regulē pakalpojuma sniedzēja reģistrācijas un uzraudzības kārtību, cita starpā nosakot Autotransporta direkcijas funkciju – uzraudzīt pakalpojuma sniedzēja darbību, reizi gadā pārbaudot pakalpojuma sniedzēja atbilstību normatīvā regulējuma prasībām.Tādējādi, līdz ar iepriekš minētā regulējuma stāšanos spēkā, Autotransporta direkcijai tiek noteikti jauni valsts pārvaldes uzdevumi.Lai reģistrētu pakalpojuma sniedzēju Autopārvadājumu informatīvajā datu bāzē, Autotransporta direkcija pēc attiecīgā komersanta iesnieguma saņemšanas pārliecināsies par komersanta atbilstību Autopārvadājumu likuma 35.2 pirmajā daļā noteiktajām reģistrācijas prasībām. Autotransporta direkcija pieprasīs informāciju no Latvijas Republikas Uzņēmumu reģistra (par iesniedzēja reģistrāciju ES dalībvalstī atbilstoši attiecīgās reģistrācijas valsts normatīvo aktu prasībām), Patērētāju tiesību aizsardzības centra (par uz pakalpojumu sniedzējiem attiecināmo Patērētāju tiesību aizsardzības centra lēmumu un rakstveida apņemšanos par konstatēto pārkāpumu novēršanu izpildi) un Valsts ieņēmumu dienesta (par pakalpojuma sniedzēja nodokļu, nodevu un citu valsts noteikto obligāto maksājumu parādiem, kuru kopsumma pārsniedz likumā “Par nodokļiem un nodevām” noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību). Autotransporta direkcija veiks pārbaudi par informācijas par Latvijas teritorijā tīmekļvietnē vai mobilajā lietotnē piedāvātajiem, pārvadātāja atteiktajiem un sniegtajiem pasažieru komercpārvadājumiem, autovadītājiem un autotransporta līdzekļiem apstrādi un glabāšanu atbilstoši Autopārvadājumu likuma 35.2 panta sestās daļas prasībām, proti, vai minētā Valsts ieņēmumu dienestam sniedzamā informācija tiek apstrādāta un glabāta Eiropas Savienības dalībvalstī vai Ziemeļatlantijas līguma organizācijas (NATO) dalībvalstī. Pirms iesniedzēja reģistrācijas Autopārvadātāju informatīvajā datu bāzē Autotransporta direkcija pārliecināsies par iesniedzēja reģistrējamās tīmekļvietnes vai mobilās lietotnes atbilstību Reģistrācijas noteikumu III. nodaļā noteiktajām minimālajām funkcionalitātes un tajā pieejamās informācijas prasībām, proti, vai tīmekļvietne vai mobilā lietotne nodrošina šādas iespējas:1. pārvadātājam reģistrēt autovadītāju un autotransporta līdzekli tīmekļvietnē vai mobilajā lietotnē; 2. pasažierim pirms pakalpojuma pieprasījuma izvēlēties samaksas par pārvadājumu pakalpojuma veidu: 2.1. tiešsaistē pakalpojuma sniedzēja tīmekļvietnē vai mobilajā lietotnē;2.2. skaidrā vai bezskaidrā naudā pēc brauciena, pamatojoties uz taksometra skaitītāja rādījumu;3. autovadītājam norādīt pasažierim komercpārvadājumu pakalpojuma atteikuma iemeslu atbilstoši pakalpojuma lietošanas noteikumiem;4. autovadītājam nolasīt tīmekļvietnē vai mobilajā lietotnē informāciju par visiem iepriekšējo trīs mēnešu laikā veiktajiem komercpārvadājumu pakalpojumiem;5. pārvadātajam piekļūt datiem par visiem pārvadātāja autovadītāju pieņemtajiem, atteiktajiem un veiktajiem pārvadājumiem par vismaz pēdējiem pieciem gadiem.Vienlaikus Autotransporta direkcija pārbaudīs, vai iesniedzēja reģistrējamajā tīmekļvietnē vai mobilajā lietotnē ir pieejama informācijai par:1. iespēju klientam izvēlēties samaksas par pārvadājumu veidu;2. pārvadātāja nosaukumu un reģistrācijas numuru, speciālās atļaujas (licences) numuru, autovadītāja, kas veic pārvadājuma pakalpojumu, vārdu, uzvārdu un reģistrācijas numuru taksometru vadītāju reģistrā;3. pārvadājumā izmantojamā autotransporta līdzekļa valsts reģistrācijas numuru;4. tarifu pārvadātāja nolīgšanai, tarifu vienam kilometram un tarifu vienai minūtei, informāciju par papildu pakalpojumiem un to maksu saprotamā un labi redzamā veidā;5. iespējamo gala braukšanas maksu par pārvadājuma pakalpojumu, ja pieprasījuma brīdī ir zināms maršruta sākums un galamērķis;6. maršruta sākumu un galamērķi;7. pasažieru un bagāžas pārvadāšanas kārtību;8. piedāvāto autotransporta līdzekli, kas piemērots personām ar kustību traucējumiem;9. pārvadājuma pakalpojuma uzsākšanas un pabeigšanas laiku;10. pārvadājuma pakalpojuma maksājuma apstrādes veidu un apmaksas apstiprinājumu, beidzot pārvadājuma pakalpojuma sniegšanu;11. kontaktinformāciju patērētāju sūdzību iesniegšanai un informāciju par patērētāju ārpustiesas strīdu risināšanu.Lai nodrošinātu pakalpojumu sniedzēju reģistrāciju, Autotransporta direkcijai nepieciešams veikt informācijas tehnoloģiju infrastruktūras pilnveidi, tostarp, pielāgot Autopārvadātāju informatīvās datu bāzes funkcionalitāti, pilnveidot Autotransporta direkcijas e-pakalpojumu sadaļu, nodrošināt informācijas publiskošanu atbilstoši Reģistrācijas noteikumos paredzētajam.Saskaņā ar Reģistrācijas noteikumiem, Autotransporta direkcija vienu reizi gadā vai reaģējot uz Autopārvadājumu likumā noteikto autopārvadājumu jomu kontrolējošo institūciju vai citu kontrolējošo institūciju pieprasījumu pārbaudīs pakalpojuma sniedzēja un tīmekļvietnes vai mobilās lietotnes atbilstību Autopārvadājumu likumā un Reģistrācijas noteikumos noteiktajām prasībām. Lai veiktu pakalpojuma sniedzēja darbības uzraudzību, Autotransporta direkcijai būs tiesības pieprasīt un saņemt informāciju no pakalpojuma sniedzēja, kā arī veikt pārbaudes darbības, tostarp, pārbaudes braucienus, izmantojot tīmekļvietnē vai mobilajā lietotnē piedāvāto pārvadājuma pakalpojumu. Par šādā uzraudzības braucienā konstatēto Autotransporta direkcija sastādīs pārbaudes aktu.Ministru kabineta 2018. gada 18. decembra noteikumiem Nr. 848 “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis” pašreiz neparedz maksu par iepriekš minēto Autotransporta direkcijas uzdevumu izpildes nodrošināšanai sniedzamajiem maksas pakalpojumiem.Noteikumu projekts nosaka maksu par pasažieru komercpārvadājumu ar taksometru un vieglo automobili tīmekļvietnes vai mobilās lietotnes reģistrācijas pieteikuma izskatīšanu, tīmekļvietnes vai mobilās lietotnes un pakalpojuma sniedzēja atbilstības pārbaudi un reģistrāciju Autopārvadātāju informatīvajā datu bāzē 2800 EUR apmērā un pakalpojuma sniedzēja ikgadējās uzraudzības maksu 980 EUR gadā apmērā.Noteikumu projekts paredz, ka reģistrēts pakalpojuma sniedzējs ikgadējo uzraudzības maksas samaksu veic par katru nākamo gadu, maksājumu veicot ne vēlāk kā līdz attiecīgā gada datumam, kurā pakalpojuma sniedzējs reģistrēts Autopārvadātāju informatīvajā datu bāzē, piemēram, ja pakalpojuma sniedzējs reģistrēts 2019. gada 7. oktobrī, ikgadējā maksa par pakalpojuma sniedzēja uzraudzību jāveic līdz 2020. gada (un attiecīgi turpmāko gadu) 7. oktobrim.Jauno maksas pakalpojumu izcenojuma aprēķins pievienots anotācijas pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības  | Autotransporta direkcija, Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums attieksies uz komersantiem, kuri Latvijas teritorijā sniegs tīmekļvietnes vai mobilās lietotnes pakalpojumus.Ņemot vērā Autopārvadājumu likuma 5.1 panta pirmās daļas 16. punktu par Autotransporta direkcijas funkciju reģistrēt pakalpojumu sniedzējus un Reģistrācijas noteikumu 14. punktu par pakalpojumu sniedzēju darbības uzraudzību, ko veic Autotransporta direkcija, ar noteikumu projektu tiek noteikts maksas par pakalpojuma sniedzēja reģistrācijas pieteikuma izskatīšanu un pakalpojuma sniedzēja darbības uzraudzību apmērs, tādējādi sedzot ar jauno Autotransporta direkcijas funkciju izpildi saistītās izmaksas. |
| 2. | Tiesiskā regulējuma ietekme uz tautsaimniecību un administratīvo slogu | Plānots, ka pienākums reģistrēties Autotransporta direkcijā būs 4 pakalpojuma sniedzējiem.Reģistrācijas maksas izdevumi pakalpojumu sniedzējiem – 4 x 2800 *euro* = 11200 *euro* (pirmajā gadā).Darbības uzraudzības maksas izdevumi pakalpojumu sniedzējiem – 4 x 950 *euro* = 3800 *euro* (otrajā un nākamajos gados).Reģistrācijas un darbības uzraudzības pakalpojumu izcenojuma aprēķins pievienots anotācijas pielikumā. |
| 3. | Administratīvo izmaksu monetārs novērtējums | Administratīvo izmaksu pieaugums gada laikā tīmekļvietņu vai mobilo lietotņu pakalpojumu sniedzējiem nepārsniedz 2000 euro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2019. gada 23. septembrī. http://www.sam.gov.lv/satmin/content/?cat=553 |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Autotransporta direkcija, Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.Projekta izpilde tiks nodrošināta institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāra p.i. Dž. Innusa